CELEX: 62008FN0079
Language: el
Date: 2008-10-03 00:00:00
Title: Υπόθεση F-79/08: Προσφυγή της 3ης Οκτωβρίου 2008 — Ackerman κ.λπ. κατά ΕΤΕ

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/66
            
         Προσφυγή της 3ης Οκτωβρίου 2008 — Ackerman κ.λπ. κατά ΕΤΕ
   (Υπόθεση F-79/08)
   (2008/C 301/129)
   Γλώσσα διαδικασίας: η γαλλική
   Διάδικοι
   
      Προσφεύγοντες: Lucie Ackerman (Στρασβούργο, Γαλλία) και λοιποί (εκπρόσωπος: L. Lévi, δικηγόρος)
   
      Καθής: Ευρωπαϊκή Τράπεζα Επενδύσεων
   Αντικείμενο και περιγραφή της διαφοράς
   Η ακύρωση των εκκαθαριστικών σημειωμάτων συντάξεως των προσφευγόντων του Φεβρουαρίου 2008 καθόσον εφαρμόζουν μεν ετήσια προσαρμογή των συντάξεων για το 2007, πλην όμως αναδρομικά από 1ης Ιανουαρίου 2008 και όχι από 1ης Ιουλίου 2007 και, κατά συνέπεια, την επιβολή της υποχρεώσεως στην ΕΤΕ να καταβάλει το υπόλοιπο των συντάξεων που αντιστοιχεί στην ετήσια προσαρμογή για το 2007, το υπόλοιπο που αντιστοιχεί στις συνέπειες της εφαρμογής της ετήσιας προσαρμογής για το 2007 στα ποσά των συντάξεων που θα καταβληθούν από τον Ιανουάριο του 2009 και τόκους υπερημερίας επί του οφειλομένου υπολοίπου ποσού συντάξεως μέχρι πλήρους εξοφλήσεως των οφειλομένων ποσών.
   Αιτήματα των προσφευγόντων
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τα εκκαθαριστικά σημειώματα συντάξεως των προσφευγόντων του Φεβρουαρίου 2008 καθόσον εφαρμόζουν μεν ετήσια προσαρμογή των συντάξεων για το 2007, πλην όμως αναδρομικά από 1ης Ιανουαρίου 2008 και όχι από 1ης Ιουλίου 2007 και, επικουρικώς, να ακυρώσει το από 13 Φεβρουαρίου 2008 υπηρεσιακό σημείωμα της καθής προς τους προσφεύγοντες·
            
         
               —
            
            
               να υποχρεώσει την καθής να καταβάλει (i) το υπόλοιπο συντάξεως που αντιστοιχεί στην εφαρμογή της ετήσιας προσαρμογής για το 2007, ήτοι αύξηση 2,2 % για την περίοδο από 1ης Ιουλίου 2007 μέχρι 31 Δεκεμβρίου 2007· (ii) του υπολοίπου συντάξεως που αντιστοιχεί στις συνέπειες της εφαρμογής της ετήσιας προσαρμογής για το 2007 επί του ποσού των συντάξεων που θα καταβληθούν από τον Ιανουάριο 2009· (iii) τόκους υπερημερίας επί των οφειλομένων υπολοίπων ποσών συντάξεως μέχρι πλήρους καταβολής των οφειλομένων ποσών· το επιτόκιο υπερημερίας που θα εφαρμοστεί πρέπει να υπολογιστεί βάσει του επιτοκίου που καθορίζει η Κεντρική Ευρωπαϊκή Τράπεζα για τις κύριες πράξεις αναχρηματοδότησης που εφαρμόζεται κατά την οικεία περίοδο προσαυξημένο κατά τρεις μονάδες·
            
         
               —
            
            
               να καταδικάσει την Ευρωπαϊκή Τράπεζα Επενδύσεων στα δικαστικά έξοδα.